CELEX: 32019R0261
Language: sl
Date: 2019-02-14 00:00:00
Title: Izvedbena uredba Komisije (EU) 2019/261 z dne 14. februarja 2019 o spremembi Izvedbene uredbe (EU) 2018/140 o uvedbi dokončne protidampinške dajatve in o dokončnem pobiranju začasne dajatve, uvedene na uvoz nekaterih izdelkov iz litega železa s poreklom iz Ljudske republike Kitajske, ter zaključku preiskave o uvozu nekaterih izdelkov iz litega železa s poreklom iz Indije

15.2.2019   
               
               
                  SL
               
               
                  Uradni list Evropske unije
               
               
                  L 44/4
               
            
         IZVEDBENA UREDBA KOMISIJE (EU) 2019/261
         z dne 14. februarja 2019
         o spremembi Izvedbene uredbe (EU) 2018/140 o uvedbi dokončne protidampinške dajatve in o dokončnem pobiranju začasne dajatve, uvedene na uvoz nekaterih izdelkov iz litega železa s poreklom iz Ljudske republike Kitajske, ter zaključku preiskave o uvozu nekaterih izdelkov iz litega železa s poreklom iz Indije
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 9(4) Uredbe,
         ob upoštevanju naslednjega:
         
                     (1)
                  
                  
                     Komisija je z Izvedbeno uredbo (EU) 2018/140 (2) uvedla dokončno protidampinško dajatev v višini od 15,5 % do 38,1 % na uvoz nekaterih izdelkov iz litega železa z laminarnim grafitom (sivo železo) ali sferoidnega grafitnega litega železa (imenovanega tudi nodularno lito železo) in njihovih delov s poreklom iz Ljudske republike Kitajske, ki se uvrščajo pod oznaki kombinirane nomenklature (v nadaljnjem besedilu: KN) ex 7325 10 00 (oznaka TARIC 7325100031) in ex 7325 99 10 (oznaka TARIC 7325991051).
                  
               
                     (2)
                  
                  
                     Sodišče je s sodbo z dne 12. julija 2018 v združenih zadevah C-397/17 in C-398/17, Profit Europe (3), odločilo, da je treba KN razlagati tako, da je treba pribor (fitinge) za cevi iz sferoidnega grafitnega litega železa uvrstiti pod preostalo tarifno podštevilko 7307 19 90 kot drug liti pribor (fitingi) in ne pod tarifno podštevilko 7307 11 10 kot pribor (fitingi) iz netempranega litega železa ali pod tarifno podštevilko KN 7307 19 10 kot pribor (fitingi) iz tempranega litega železa.
                  
               
                     (3)
                  
                  
                     Tarifni številki 7325 in 7307 imata skoraj enako strukturo in se nanašata na iste materiale. Zato se zdi primerno, da se ugotovitev Sodišča upošteva tudi pri uvrščanju izdelkov iz tarifne številke 7325.
                  
               
                     (4)
                  
                  
                     Izvedbena uredba (EU) 2018/140, ki se nanaša na nekatere izdelke iz sferoidnega grafitnega litega železa (imenovanega tudi nodularno lito železo), se še naprej sklicuje na njihovo uvrstitev pod oznako KN 7325 99 10 kot drugi izdelki iz tempranega litega železa.
                  
               
                     (5)
                  
                  
                     Zato bi bilo treba oznako KN ex 7325 99 10 (oznaka TARIC 7325991051), ki je v Izvedbeni uredbi (EU) 2018/140 navedena kot ena od oznak, ki se nanašata na blago, za uvoz katerega velja dokončna protidampinška dajatev, nadomestiti z oznako KN ex 7325 99 90 (oznaka TARIC 7325999080).
                  
               
                     (6)
                  
                  
                     Za zagotovitev učinkovitega pobiranja veljavnih protidampinških dajatev bi bilo treba Izvedbeno uredbo (EU) 2018/140 ustrezno spremeniti.
                  
               
                     (7)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            Člen 1(1) Izvedbene uredbe (EU) 2018/140 se nadomesti z naslednjim:
            
               
                  „1.   Dokončna protidampinška dajatev se uvede na uvoz nekaterih izdelkov iz litega železa z laminarnim grafitom (sivo železo) ali sferoidnega grafitnega litega železa (imenovanega tudi nodularno lito železo) in njihovih delov s poreklom iz Ljudske republike Kitajske, ki se zdaj uvrščajo pod oznaki KN ex 7325 10 00 (oznaka TARIC 7325100031) in ex 7325 99 90 (oznaka TARIC 7325999080).
                  Tovrstni izdelki se uporabljajo za:
                  
                              —
                           
                           
                              pokritje površinskih ali podpovršinskih sistemov in/ali odprtine površinskih ali podpovršinskih sistemov ter
                           
                        
                              —
                           
                           
                              dostop do površinskih ali podpovršinskih sistemov in/ali pogled do površinskih ali podpovršinskih sistemov.
                           
                        Ti izdelki so lahko strojno obdelani, premazani ali prevlečeni in/ali drugače obdelani z drugimi materiali, kot so med drugim beton, plošče za tlakovanje ali ploščice.
                  Naslednje vrste izdelka so izključene iz opredelitve zadevnega izdelka:
                  
                              —
                           
                           
                              kanalske rešetke in liti pokrovi, za katere se uporablja standard EN 1433, ki se pritrdijo kot sestavni del na kanale iz polimerov, plastike, galvaniziranega jekla ali betona, ki omogočajo odtekanje površinske vode v kanal;
                           
                        
                              —
                           
                           
                              talni odvodni kanali, strešni odvodni kanali, čistilne odprtine in pokrovi za čistilne odprtine, za katere se uporablja standard EN 1253, ter
                           
                        
                              —
                           
                           
                              nastopna železa, ključi za odpiranje vstopnih jaškov in hidranti.“
                           
                        
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 14. februarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 176, 30.6.2016, str. 21.
         
            (2)  Izvedbena uredba Komisije (EU) 2018/140 z dne 29. januarja 2018 o uvedbi dokončne protidampinške dajatve in o dokončnem pobiranju začasne dajatve, uvedene na uvoz nekaterih izdelkov iz litega železa s poreklom iz Ljudske republike Kitajske, ter zaključku preiskave o uvozu nekaterih izdelkov iz litega železa s poreklom iz Indije (UL L 25, 30.1.2018, str. 6).
         
            (3)  Sodba Sodišča z dne 12. julija 2018 v združenih zadevah C-397/17 in C-398/17, Profit Europe NV / Belgische Staat, ECLI:EU:C:2018:564.